ddrg/super_eurlex huggingface dataset:
4.

obžaluje, da države članice niso v zadostni meri izvajale sredstev Sklada za azil, migracije in vključevanje ter Sklada za notranjo varnost; opozarja, da prenos proračunskih sredstev (DEC 18/2017) že pomeni zmanjšanje sredstev za plačila v razdelku 3 (Varnost in državljanstvo) za 284 milijonov EUR za Sklad za azil, migracije in vključevanje ter Sklad za notranjo varnost kot vir za povečanje sredstev v drugem razdelku; poziva države članice, naj spoštujejo svoje politične sporazume in naj storijo vse v okviru svojih pristojnosti, da bi to prednostno nalogo Unije obravnavale ustrezno;
6.

je seznanjen, da je glede na ugotovitve iz poročila Računskega sodišča obseg prenesenih odobrenih proračunskih sredstev, za katera so bile prevzete obveznosti, v naslovu II (upravni odhodki) znašal 1 600 000 EUR (21 %) v primerjavi s 1 500 000 EUR (20 %) v letu 2014; priznava, da se ti prenosi nanašajo predvsem na posebne pogodbe za varnostne in gostinske storitve, projekte IKT, strojno opremo in vzdrževanje, svetovanje in projektne stroške za nove prostore ter storitve, naročene konec leta in zagotovljene v letu 2016;
32.

ugotavlja, da je agencija po objavi izida referenduma, ki je potekal 23. junija 2016 v Združenem kraljestvu, oblikovala namensko projektno skupino, ki se bo osredotočala na priprave na selitev, operativno in finančno pripravljenost, kadrovske zadeve in vidike komunikacije (notranje in zunanje); opaža, da se delo, ki se trenutno izvaja, osredotoča na posledice izgube osebja agencije, če bo prišlo do selitve, in izgube zunanjega strokovnega znanja, ki preti Evropski agenciji za zdravila, če strokovnjaki iz Združenega kraljestva ne bodo več sodelovali v znanstvenih odborih in drugih forumih Evropske agencije za zdravila; ugotavlja, da bi morala biti do konca prvega četrtletja 2017 na voljo presoja vpliva s predlogi rešitev;
13.

z zaskrbljenostjo poudarja, da je bil upravni proračun za leto 2015 pripravljen ob predpostavki, da bo do konca leta zaposlenih in pripravljenih na delo vseh 22 uslužbencev skupnega podjetja; ugotavlja, da je bilo do konca leta dejansko zapolnjenih le 13 delovnih mest, kar je občutno vplivalo na stroške za osebje; ugotavlja pa, da so bila neporabljena proračunska sredstva ponovno vključena v proračun za leto 2016; je zadovoljen, da je skupno podjetje v letu 2016 nadaljevalo postopke zaposlovanja in zapolnilo 20 od 22 razpoložljivih delovnih mest;
42.

poudarja, da sta bila v letu 2015 pri komuniciranju agencije z upravitelji tveganja in javnostjo dosežena pomembna mejnika: novo spletno mesto agencije, temelječe na obsežni raziskavi o uporabnikih, in selitev biltena agencije na zunanjo profesionalno založniško platformo; ugotavlja, da so napredek dosegle tudi služba za pomoč uporabnikom aplikacij, služba za stike s strankami in podporna služba za varnostne ocene reguliranih proizvodov; meni, da je agencija s temi in številnimi drugimi projekti in pobudami dokazala, da ostaja učinkovita in zaupanja vredna služba za znanstveno svetovanje v interesu potrošnikov Unije;
10.

ugotavlja, da je služba Komisije za notranjo revizijo izvedla revizijo upravljanja podatkov in informacij, vključno s komponento IT, ki je bila dokončana leta 2015; z zadovoljstvom ugotavlja, da po ugotovitvah te službe sistemi upravljanja in kontrole, ki jih je agencija vzpostavila za upravljanje podatkov in informacij, v trenutnih okoliščinah delujejo učinkovito; ugotavlja še, da bi morala agencija mehanizme za upravljanje podatkov in informacij še naprej razvijati, da se bo lahko soočila s prihajajočimi izzivi, kot je pričakovana občutno povečana količina podatkov in informacij, ki jih bo morala biti sposobna obdelati;
27.

z zaskrbljenostjo ugotavlja, da organ ne izvaja vseh svojih pristojnosti iz svojega pravnega okvira; poudarja, da bi moral organ zagotoviti optimalno uporabo sredstev, da bi v celoti izpolnil svoj pravni mandat; v zvezi s tem ugotavlja, da bi večja osredotočenost na mandat, ki sta mu ga podelila Parlament in Svet, lahko vodila v učinkovitejšo rabo sredstev in uspešnejše uresničevanje ciljev; poudarja, da mora organ pri opravljanju dela in še zlasti pri pripravi tehničnih standardov in nasvetov o svojih dejavnostih pravočasno, redno in izčrpno obveščati Parlament in Svet;
C.

ker je bila Uredba o ESPG sprejeta ob upoštevanju dogovora Parlamenta in Sveta o tem, da se znova uvede merilo za uporabo sklada zaradi krize, da se finančni prispevek Unije določi kot 60 % vseh ocenjenih stroškov predlaganih ukrepov, da se vloge za sredstva iz ESPG v Komisiji, Parlamentu in Svetu obravnavajo učinkoviteje in se tako skrajša postopek ocene in odobritve, da se z vključitvijo samozaposlenih in mladih razširi obseg upravičenih ukrepov in upravičencev ter da se financirajo spodbude za ustanovitev lastnega podjetja;
B.

ker se bodo v letu 2017 verjetno pojavile nove finančne potrebe v zvezi z notranjimi varnostnimi krizami in sedanjimi humanitarnimi izzivi ter izzivi na področju migracij in beguncev; je seznanjen, da bi te potrebe lahko občutno presegle finančna sredstva, ki so na voljo v razdelku 3; opozarja, da v razdelku 3 ni več razpoložljive rezerve do zgornje meje; zato poziva Komisijo, naj pojasni, ali in kako bi bilo mogoče uporabiti dodatna sredstva iz varnostne rezerve za odziv na morebitne dodatne finančne potrebe za razdelek 3 med letom 2017;
2.

ugotavlja, da morajo institucije in organi vsako leto pripraviti poročilo o upravljanju proračuna in finančnem poslovodenju in da so informacije, ki jih je v tem poročilu navedlo Skupno podjetje, neusklajene in pogosto nepopolne; meni, da bi morala Komisija zagotoviti navodila o naravi in vsebini poročila;
4.

pozdravlja sklepe sveta ITER s 15. in 16. junija 2016, s katerimi je ta potrdil, da gre projekt ITER sedaj v pravo smer, tako da bo mogoče predlagati dober, realističen in podroben urnik in z njim povezane stroške do stopnje prve plazme, podprl posodobljeni integrirani urnik za projekt ITER, ki za datum prve plazme določa december 2025, nakazal, da je dosedanje – pravočasno ali predčasno – uspešno dokončanje vseh vmesnih ciljev projekta pozitiven kazalec kolektivnih zmogljivosti organizacije ITER in nacionalnih agencij, da še naprej uresničujejo posodobljeni integrirani urnik, ter poudaril, da znaki večje učinkovitosti odločanja, boljše razumevanje tveganj in doslednost pri spoštovanju zavez kažejo, da je mogoče ponovno verjeti v to, da bo projekt ITER ohranil svoj sedanji pozitivni zagon;
10.

spodbuja Sodišče, naj še naprej izboljšuje uporabo obstoječih virov; meni, da so notranje reforme, izvedene v letu 2014, namreč reforma Poslovnika, ki ureja poslovanje Splošnega sodišča in Sodišča za uslužbence, ter razvoj aplikacij IT za boljše obravnavanje postopkov in komunikacije, prispevale k optimizaciji uporabe virov;
2.

ugotavlja, da je bilo v naslednje leto prenesenih za 3 400 000 EUR (54 %) odobrenih proračunskih sredstev za naslov II (upravni odhodki); ugotavlja, da so ti prenosi pretežno zadevali storitve, ki so bile za agencijo opravljene v letu 2014, a so bili računi zanje prejeti šele v letu 2015, in več pogodb visoke vrednosti na področju informacijske tehnologije (IT), ki so bile podpisane ob koncu leta 2014 in so zadevale projekte IT, ki so bili sprva načrtovani za leto 2015, a so že v letu 2014 začeli uporabljati sredstva iz prihrankov v drugih proračunskih vrsticah;
24.

ponavlja, da bi moral biti Svet pregleden in v odnosu do državljanov Unije v celoti odgovoren za sredstva, ki se mu dodelijo, ter enako kot druge institucije Unije v celoti in dobronamerno sodelovati v letnem postopku podelitve razrešnice; zato meni, da je za uspešen nadzor nad izvrševanjem proračuna Unije potrebno sodelovanje med Parlamentom in Svetom na osnovi delovnega dogovora; obžaluje težave, do katerih je prihajalo v dosedanjem postopku podelitve razrešnice; poudarja, da je treba izboljšati sposobnost za dialog med obema institucijama, da se čim prej najde rešitev, ki bo omogočila izpolnjevanje mandata iz Pogodb in odgovornost do državljanov;
1.

potrjuje dejstvo, da je urad: — uvedel postopek podrobnega mesečnega spremljanja in tako izboljšal stopnjo izvrševanja proračuna, da bi zagotovil ustrezno izvrševanje proračuna in letnega delovnega programa; — na podlagi naknadne revizije izvajanja standardov notranje kontrole, ki jo je opravila služba Komisije za notranjo revizijo, spremenil svojo politiko za informacijsko varnost, da bi odpravil ugotovljene pomanjkljivosti; z zadovoljstvom ugotavlja, da je v pripravi sporazum o ravni storitve med uradom in Agencijo Evropske unije za varnost omrežij in informacij (ENISA), s katerim naj bi se zmanjšala tveganja, povezana z informacijsko varnostjo urada; — sprejel več ukrepov za izboljšanje postopka povračil za strokovnjake in zmanjšanje ugotovljenih pomanjkljivosti v zvezi z zapoznelimi plačili; pozdravlja uvedbo ključnih kazalnikov uspešnosti v vseh fazah postopka in dodatno usposabljanje udeležencev v finančnem krogu; z zadovoljstvom ugotavlja, da se je izvajanje dela tega postopka preneslo na Urad Komisije za vodenje in plačevanje posameznih pravic (PMO), s čimer se je celoten postopek pospešil;
SL Uradni list Evropske unije C 349/88

P8_TA(2015)0330

Uporaba Solidarnostnega sklada EU: nesreče v Bolgariji in Grčiji leta 2015

Resolucija Evropskega parlamenta z dne 6. oktobra 2015 o predlogu sklepa Evropskega parlamenta in Sveta o uporabi sredstev Solidarnostnega sklada Evropske unije v skladu s točko 11 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (nesreče v Bolgariji in Grčiji v letu 2015) (COM(2015)0370 – C8-0198/2015 – 2015/2151(BUD))

(2017/C 349/19)

Evropski parlament,

— ob upoštevanju predloga Komisije Evropskemu parlamentu in Svetu (COM(2015)0370 – C8-0198/2015),

— ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (1),

— ob upoštevanju Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (2), zlasti člena 10,

— ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (3), zlasti točke 11,

— ob upoštevanju pisma Odbora za regionalni razvoj,

— ob upoštevanju poročila Odbora za proračun (A8-0253/2015),

1. odobri sklep, priložen tej resoluciji;

2. naroči svojemu predsedniku, naj podpiše ta sklep skupaj s predsednikom Sveta ter poskrbi za njegovo objavo v Uradnem listu Evropske unije;

3. naroči svojemu predsedniku, naj resolucijo skupaj s prilogo posreduje Svetu in Komisiji.

(1) UL L 311, 14.11.2002, str. 3

(2) UL L 347, 20.12.2013, str. 884.

(3) UL C 373, 20.12.2013, str. 1.
C.

ker je bila uredba o ESPG sprejeta ob upoštevanju dogovora Parlamenta in Sveta o tem, da se znova uvede merilo za uporabo sklada zaradi krize, da se finančni prispevek Unije določi na 60 % vseh ocenjenih stroškov predlaganih ukrepov, da se vloge za sredstva iz ESPG v Komisiji, Parlamentu in Svetu obravnavajo učinkoviteje in se tako skrajša postopek ocene in odobritve, da se z vključitvijo samozaposlenih in mladih razširi obseg upravičenih ukrepov in upravičencev ter da se financirajo spodbude za ustanovitev lastnega podjetja;
5.

meni, da je odpuščanje presežnih delavcev v podjetju Caterpillar Belgium S.A. povezano z velikimi strukturnimi spremembami v svetovnih trgovinskih tokovih zaradi globalizacije, saj je proizvajanje v Aziji in uvažanje v Evropo postalo cenejše od proizvodnje v Evropi za padajoči trg; ugotavlja, da je proizvodni obrat Gosselies trpel zaradi razlik, ki so se pojavile na začetku in koncu dobavne verige jeklenih in kovinskih izdelkov v Evropi, ki so bili prizadeti zaradi velike konkurence iz gospodarstev v vzponu in zaradi učinkov krize leta 2009 v evropskem gradbenem in rudarskem sektorju, ki sta najpomembnejši stranki podjetja Caterpillar;
7.

priporoča, da bi morale Komisija in države članice svoje dejavnosti mreženja osredotočiti predvsem na naslednje: (a) izboljšanje spremljanja in ocenjevanja vpliva podpore ESPG na posamezne udeležence, kot sledi: — proračun za spremljanje in ocenjevanje bi bilo treba uporabiti za ocenjevanje dolgoročnejšega vpliva na upravičence do ESPG; — vloga za ESPG in predloga končnega poročila o uporabi prispevka iz ESPG bi morali jasno navajati obveznost koordinatorja ESPG in države članice, da zagotovita podatke o poklicni poti upravičencev dvanajst mesecev po izvršitvi ukrepov in podatke o stopnji zaposlenosti v zadnjih 12 mesecih od uporabe sredstev ESPG v ustreznem območju, da bi pridobili širši vpogled o učinku ESPG; — zabeležiti bi bilo treba podrobnejše informacije o ukrepih, do katerih so dostopali posamezni upravičenci, in jih jasno posredovati, da bi na primer omogočili jasnejšo oceno stroškov in koristi različnih ukrepov; — sprejetje končnih poročil o primerih in končni zaključek primera bi morale spremljati popolne informacije o rezultatih za upravičence (na skupni ravni). Podatki o rezultatih za upravičence so bili v preteklosti nepopolni; (b) nadaljnja poenostavitev procesa vloge, kot sledi: — na nacionalni ravni bi bilo treba dodatno spodbujati začetek procesa zagotavljanja pomoči odpuščenim delavcem brez čakanja na odobritev vlog; — kadar to ni mogoče, bi morale Komisija in države članice razmisliti o tem, da bi se štelo, da se je obdobje izvajanja ESPG začelo z dnem odobritve vloge. To bi omogočilo izkoriščanje polnega obdobja financiranja 24 mesecev; (c) zagotovitev večje prožnosti med obdobjem izvajanja, kot sledi: — Komisija bi morala zagotoviti večjo prožnost za države članice pri zagotavljanju dodatnih ukrepov, saj v obdobju izvajanja prihaja do novih priložnosti/potreb, ki presegajo ukrepe, opisane v vlogi; — referenčno obdobje za štetje presežnih delavcev za vlogo ESPG velja za prisilni jopič, ki vpliva na cilj solidarnosti in uspešnost pomoči ESPG; to bi bilo mogoče pregledati, da bi omogočili prožnost v obliki dodatka k vlogi, s katerim bi bilo mogoče dokazati, da so delavci postali presežni iz istih razlogov in so povezani s presežnimi delavci iz vloge;
2.

z zaskrbljenostjo ugotavlja, da poročilo Računskega sodišča poudarja težave, povezane z vrednotenjem sistemov SIS II, VIS in EURODAC v računovodskih izkazih agencije; ugotavlja tudi, da vrednotenje sicer ni bilo bistveno napačno navedeno, a je bilo to vprašanje po mnenju Računskega sodišča izjemno pomembno, zato je posebej opozorilo nanj; ugotavlja, da je operativno upravljanje teh sistemov osrednja naloga agencije in da jih je Komisija s transakcijo brez izmenjave maja 2013 predala agenciji; prav tako ugotavlja, da so se ti sistemi brez zanesljivih in popolnih informacij o celotnih stroških razvoja v računovodskih izkazih agencije evidentirali v čisti knjigovodski vrednosti skladno s poslovnimi knjigami Komisije in posodabljali ob koncu leta; je zaskrbljen, ker se te vrednosti nanašajo predvsem na strojno opremo in standardne komponente programske opreme in ne vključujejo stroškov razvoja programske opreme;
2.

je seznanjen s trditvami centra, da: — je bil po upoštevanju priporočil Računskega sodišča, da bi se zagotovilo, da odbor za predizbor podpiše izjave o interesih in se tako izogne navzkrižju interesov, postopek zaposlovanja visokih uradnikov uspešen, — je pregledal in prilagodil svojo politiko obvladovanja navzkrižja interesov; poziva center, naj organ za podelitev razrešnice obvesti o rezultatih pregleda politike in o prilagoditvah, ki so bile vpeljane v centru, — začenja izvajati ukrepe za objavljanje življenjepisov članov upravnega odbora in izjav o odsotnosti navzkrižja interesov; z zaskrbljenostjo ugotavlja, da center ni v celoti rešil tega vprašanja in ga poziva, naj izvede popravne ukrepe ter organ za podelitev razrešnice nemudoma obvesti o rezultatih, — so informacije o dejavnostih centra na voljo predvsem Komisiji, državam članicam in socialnim partnerjem, kar povzroča, da je srednjeročno neposredni vpliv centra na državljane Unije omejen; poleg tega ugotavlja, da je letno poročilo centra javno dostopno na njegovem spletnem mestu, — se pri okviru sodelovanja usklajuje z Evropsko fundacijo za usposabljanje in Evropsko fundacijo za izboljšanje življenjskih in delovnih razmer, da bi dosegel največjo možno sinergijo in izmenjavo znanja;
9.

na podlagi poročila Računskega sodišča z zaskrbljenostjo ugotavlja, da so bile v zvezi s predhodnimi kontrolami zahtevkov za povračilo stroškov partnerjev skupnega podjetja ugotovljene naslednje slabosti: (a) kontrolni seznami, ki se uporabljajo za predhodno kontrolo zahtevkov za povračilo stroškov, niso bili vedno popolni; (b) v enem primeru je naloge finančnega in operativnega preverjanja ter odobritev opravil isti uslužbenec, v treh drugih primerih pa je naloge finančnega uradnika in odredbodajalca opravil isti uslužbenec; z zaskrbljenostjo ugotavlja, da je to v nasprotju z določbami finančnih postopkov in načelom ločitve nalog; (c) v drugem primeru je bil sporazum o nepovratnih sredstvih s partnerjem podpisan pet mesecev po začetku dejavnosti, kakor je bilo odobreno v poročilu o pogajanjih in sporazumu o nepovratnih sredstvih, a brez obvezne izjave, ki bi utemeljevala potrebo po začetku dejavnosti pred podpisom sporazuma; je seznanjen s pomembnimi rezultati, doseženimi v letu 2013 pri upravljanju sporazumov o nepovratnih sredstvih s partnerji, saj je bilo podpisanih 106 novih sporazumov, uspešno končanih 99 pogajanj o novih sporazumih, podpisanih 106 sprememb za sporazume, ki se izvajajo, in opravljenih 105 plačil partnerjem; (d) 31. decembra 2013 ni bilo predloženih 56 od 163 zahtevkov za povračilo stroškov; je zelo zaskrbljen, ker je bila v 15 od 56 primerov zamuda daljša od enega leta;
D.

ker so naloge organa prispevati k oblikovanju visokokakovostnih skupnih regulativnih in nadzornih standardov in praks ter k dosledni uporabi pravno zavezujočih aktov Unije, spodbujati in omogočati prenos nalog in pristojnosti med pristojnimi organi, v okviru svojih pristojnosti spremljati in ocenjevati dogajanje na trgu ter spodbujati varstvo vlagateljev in investitorjev;
7.

z zaskrbljenostjo ugotavlja, da je bila stopnja prenosa odobrenih proračunskih sredstev, za katera so bile prevzete obveznosti, v leto 2014 relativno visoka in je znašala 1 714 484 EUR (26 %) za naslov II (upravni odhodki) in 7 907 139 EUR (44 %) za naslov III (operativni odhodki); ugotavlja, da so se v naslovu II prenosi nanašali zlasti na javna naročila za strojno in programsko opremo IT ter zunanje vrednotenje centra, ki še poteka; ugotavlja, da so se v naslovu III prenosi nanašali zlasti na večletne projekte in postavke IT, za katere so bile dejavnosti izvedene, plačila pa izvršena skladno z operativnimi potrebami;
2.

ugotavlja, da so se zaradi zmanjšanja proračunskih sredstev, povezanih z Evropskim skladom za pomorstvo in ribištvo in rezervo za sporazume o partnerstvu v trajnostnem ribiškem sektorju, sredstva za prevzem obveznosti skupaj zmanjšala za 76,3 milijona EUR, sredstva za plačila pa za 6,2 milijona EUR, kar gre pripisati predvsem poznejšemu sprejetju pravne podlage za sklad in posodobljeni oceni statusa pogajanj, povezanih z zgoraj navedenimi sporazumi o ribištvu;
18.

pozdravlja sprejetje nove uredbe o ESPG, v kateri je bil upoštevan dogovor Parlamenta in Sveta o tem, da se znova uvede merilo za uporabo sklada zaradi krize, da se finančni prispevek Unije poveča na 60 % celotnih ocenjenih stroškov predlaganih ukrepov, da se poveča učinkovitost pri obravnavi vlog za sredstva ESPG v Komisiji, Parlamentu in Svetu, tako da se skrajša postopek ocene in odobritve, ter da se razširi obseg upravičenih ukrepov in upravičencev, in sicer z vključitvijo samozaposlenih in mladih ter financiranjem spodbud za ustanovitev lastnega podjetja;
6.

poudarja, da bodo dodatne naloge, ki so bile zaupane organu, in tudi prihodnje naloge, predvidene v zakonodajnih predlogih, ki jih je treba še potrditi, zahtevale povečanje proračuna in nove človeške vire, da bo lahko ta organ na zadovoljiv način izpolnil svojo nadzorno vlogo; meni, da je to zelo pomembno, saj se bodo naloge organa najverjetneje množile; ugotavlja, da bi bilo treba pred morebitnim povečanjem števila zaposlenih ali sočasno z njim izvesti ukrepe za racionalizacijo, kjer so ti mogoči, na primer premestitve, da se doseže večja učinkovitost;
12.

obžaluje dejstvo, da proračun za sporazume o nepovratnih sredstvih, podpisane leta 2010 in 2011, ni bil dovolj podroben in da so bila zato plačila opravljena šele leta 2012; ugotavlja, da ni bilo povezave med odobrenimi sredstvi in dejavnostmi, ki jih je bilo treba izvesti, in da v sporazumih o nepovratnih sredstvih niso bili določeni pragovi za posamezne stroškovne razrede (tj. stroške za zaposlene, podizvajalske pogodbe, pravne storitve itn.), poleg tega pa sporazumi niso vključevali pravil za nabavo blaga in storitev za skupnosti znanja in inovacij in njihove partnerje;
3.

je seznanjen s trditvami agencije, da: — so bili izvedeni popravni ukrepi za zmanjšanje negativnega vpliva številnih menjav operativnih uslužbencev na dejavnosti agencije; vendar poziva agencijo, naj organ za podelitev razrešnice obvesti o vplivu teh ukrepov, — so bili sprejeti ukrepi za obravnavo pomanjkljivosti v zvezi s sredstvi, prenesenimi v naslednje leto, in sicer izvrševanje strožjih pravil glede rokov za podpis pogodb, pregled pogodb, ki se nanašajo zgolj na IT, da bodo omogočale izdajo računov v skladu z izdelki, in nov sistem za izdajo računov, ki ga je uvedel Prevajalski center za organe Evropske unije in ki omogoča zmanjšanje prenosa sredstev v naslednje leto na področju prevajanja, — so bili sprejeti nov postopek za izbiro in zaposlitev osebja in nove smernice za oddelčne odbore za izboljšanje postopkov zaposlovanja, zagotovitev preglednosti in enakega obravnavanja kandidatov ter za preprečevanje navzkrižij interesov v izbirnih postopkih;
56.

meni, da je treba na začetku programov in med njihovim izvajanjem redno ocenjevati verjetnost uresničitve glavnih tveganj in učinek, ki bi ga lahko ta uresničitev imela na doseganje ciljev programa, in sicer z ocenjevanjem relevantnosti in verodostojnosti državnih politik in akcijskih načrtov za izboljšanje upravljanja glede na razpoložljiva institucionalna in finančna sredstva ter s spremljanjem napredka v zvezi z obveznostmi organov Demokratične republike Kongo; poziva k oblikovanju ukrepov za preprečevanje ali blažitev tveganj in jasni opredelitvi načina delovanja v primeru uresničitve tveganj;
18.

ugotavlja, da je Komisija predložila predlog (COM(2013) 501) v okviru izvajanja programa Obzorje 2020, da bi vgrajene računalniške sisteme (Artemis) in nanoelektroniko (ENIAC) združili v eno pobudo, zaradi česar bi skupni podjetji Artemis in ENIAC prenehali opravljati svoje dejavnosti pred določenim rokom za njihovo prenehanje 31. decembra 2017; ugotavlja, da bo imelo novo skupno podjetje na področju elektronskih komponent in sistemov, tj. ECSEL (iz angleške kratice za „Electronic Components and Systems for European Leadership“) obliko tristranskega institucionalnega javno-zasebnega partnerstva z namenskim pravnim subjektom, ki vključuje zasebni sektor, nacionalne organe in evropske organe;
B.

ker je bilo treba celotni znesek zahtevkov za plačilo, ki so se za kohezijsko politiko (2007–2013) nabrali do konca leta 2012 in znašajo 16 200 milijonov EUR, prenesti v leto 2013, to pa je posledično zmanjšalo stopnjo plačil, ki so v proračunu 2013 na voljo za letošnje potrebe po plačilih;